o
Olemme kuulleet, kuinka israelilaiset saapuivat luvattuun maahan
ja saivat hallitsijoikseen tuomareita ja kuninkaita.
Mitä tapahtui kuningaskunnalle Salomon kuoleman jälkeen?
Salomo kuoli 40 vuoden kuninkuuden jälkeen.
Hänen 1000 vaimoaan tuhosivat hänen sydämensä, mielensä ja sielunsa,
ja käänsivät hänen huomionsa Jumalan palveluksesta epäjumalanpalvontaan.
Hänen vaimonsa toivat omat uskontonsa naapurimaista.
Tämä provosoi Jumalaa, koska vähitellen israelilaiset alkoivat
uhrata omia lapsiaan ja kävelyttää heitä tulen läpi.
Jumala ei voinut hyväksyä tällaista saatananpalvontaa.
Mitä Jumala teki?
Jumala lähetti profeetta Ahian Jerobeamin, Nebatin pojan luo.
Jerobeam oli Salomonin palvelija,
ja hänet valittiin aloittamaan uusi kuningaskunta.
Jumala päätti jakaa Salomon kuningaskunnan ja erottaa Israelin
10 heimoa Juudan ja Benjaminin heimosta.
Juuda ja Benjamin pysyivät Daavidin ja Salomon kuningashuoneessa,
ja muut 10 heimoa liittyivät toiseen kuningaskuntaan.
Mitkä olivat näiden kahden kuningaskunnan rajat?
Juudan kuningaskunta oli etelässä.
Juuda on tässä, ja Jerusalem oli sen pääkaupunki.
Benjaminin alue on Jerusalemista pohjoiseen.
Tämä on kaikki Juudeaa.
Jerobeamin kuningaskunta on tästä pohjoiseen.
Hän valitsi kaksi palvontapaikkaa, Beetelin ja Danin.
Näihin paikkoihin hän laittoi kaksi kultavasikkaa.
Hän ei halunnut ihmisten menevän Jerusalemin temppeliin.
Kuningaskuntien ero oli selvä.
Myöhemmin Jerobeam ja hänen seuraajansa valitsivat Sikemin
ja Tirzan ja Samarian kaupungit hallinnollisiksi kaupungeikseen.
Jatkoivatko Jerobeamin seuraajat epäjumalanpalvontaa?
Juudassa oli yksi hallitsijasuku, mutta Israelissa oli yhdeksän
kuninkaallista perhettä, joista useimmat palvoivat epäjumalia.
Jerobeamin epäjumalanpalvontamalli oli inhotus Herran silmissä.
Tämä oli myös saatanallista epäjumalanpalvontaa.
Tämän takia Jumala toi vihollisen idästä, assyrialaiset,
esimerkiksi Tiglath Pileserin, joka oli assyrialaisten kuningas.
Hän tuli Assyriasta, mikä on nykyisen Irakin alueella.
Vuonna 722 eKr. pohjoisen 10 israelilaisheimoa vietiin vankeuteen
Assyriaan, ja monet heistä hajaantuivat.
Palasivatko 10 heimoa takaisin Israeliin?
Heimot hajaantuivat, ja heidän kohtalostaan kerrotaan legendoja.
Tiedämme, että Intiassa, Etiopiassa ja Afganistanissa on ihmisryhmiä,
jotka väittävät olevansa 10 heimon jälkeläisiä.
Tiedämme kuitenkin, että heimot hävisivät hajaannuksen aikana.
Olemme kuulleet, kuinka Israelin valtakunta jakaantui kahtia,
ja Israelin kuningaskunnan heimot vietiin vankeuteen.
Selviytyikö Juudan kuningaskunta?
Assyrialaiset veivät 10 heimoa vankeuteen vuoden 720 eKr. tienoilla.
Eteläinen Juudan kuningaskunta säilyi itsenäisenä noin 130 vuotta,
vuoteen 586 asti.
Mitä silloin tapahtui?
Vuonna 586 eKr. babylonialaiset hyökkäsivät Juudaa vastaan.
Pohjoinen kuningaskunta ei harjoittanut
epäjumalanpalvontaa yksin,
vaan eteläinen Juuda harjoitti sitä myös.
Tämän takia Jumala toi vihollisen rankaisemaan myös Juudaa.
Tämä vihollinen oli Babylonian kuningas Nebukadnessar.
Hän tuhosi Jerusalemin ja temppelin vuonna 586 eKr.
Sitten hän vei kuninkaallisen perheen ja yläluokan kansalaiset
vankeuteen Babyloniaan.
Löytyykö Vanhasta testamentista viitteitä Babylonian vankeuteen?
Psalmissa 137 juudealaiset kertovat,
kuinka he istuivat Baabelin virtojen vieressä ja
itkivät muistellessaan Siionia ja Jerusalemia.
Olemme vieraassa maassa. Kuinka voimme laulaa Herran lauluja?
Sitten seuraa kuuluisa jae: "Jos unhotan sinut, Jerusalem,
niin unhota sinä minun oikea käteni."
Tästä tuli vankeudessa elävien juutalaisten motto.
He halusivat aina palata Jerusalemiin, Siioniin.
Milloin he pystyivät palaamaan?
Vasta 70 vuoden jälkeen.
Mutta tästä puhumme toisella kertaa.